Klokken 11.48 fik Nordjyllands Politi en melding om et færdselsuheld på Vendelbogade i Hjørring. På Twitter skriver de, at bilen kørte gennem muren på første salen i parkeringshuset. Herefter faldt bilen fire meter ned på arealet foran parkeringshuset, og bilen ligger nu på hovedet. Nordjyllands Politis vagtchef Karsten Højrup fortæller, at man er tilstede med både ambulance og brandvæsen - Der er en person, der kørt på skadestuen i Hjørring, siger han. Personen, der er bragt på skadestuen, var føreren af bilen og var ved bevidsthed. I bilen var der også to andre passagerer - en mand og en kvinde. De to passagerer er tilset af ambulancen på stedet og er umiddelbart uskadte, skriver Nordjyllands Politi på Twitter. - De har kørt rundt på taget af parkeringshuset og har på en eller anden måde mistet herredømmet over bilen, og så er den kørt igennem muren og faldt ned, siger Karsten Højrup. Ulykkestedet er afspærret oplyser Nordjyllands Politi, parkeringshuset er afspærret. Det næste bliver, at der kommer en bilinspektør, som skal undersøge uheldet og bilen.

Opsummering:
I Hjørring er en bil med tre passagerer braget gennem parkeringshusets mur på første sal. Føreren er bilen er kørt på skadestuen til tjek.